Construcția  realizată  în  satul  Nănești  nu  s-a  putut  ridica  la  standardul  de  calitate  al  arhitecturii  săsești,  bazate  pe  structuri  de  zidărie  portantă  de  cărămidă  plină  țesută  la  o  cărămidă  și  jumătate,  așezate  pe  fundații  adânci  de  piatră  de  râu  plaăa  zidită  cu  mortar,  cu  goluri   dotate  cu  arce  de  cărămidă.  Actualii  proprietari  ai  gospodariei  din  Nănești  restaurează  construcția  cu  grijă,  folosind   materiale  de  calitate,  inaccesibile  în  anul  1955.  În   ceeace  privește  decorul  caselor  locuite  de  sași,   acestea  sunt  reduse  ca  amploare.  Nevoia  de  frumos,  de  podoabă,  este  mai  accentuata  la  români,  caracteristică  semnalata  de  Blaga.   Casele  săsești  sunt  funcționale  iar  frumosul  se  concentrează  numai  la  interior, la  mobilier.  Cea  mai  bună  dovadă  este  că  gospodaria  din Nănești  cu  o  planimetrie  săsească  a  fost  dotată  de  proprietar  cu  multe  cerdacuri,  cu  stâlpi  din  cărămidă  sau  din  lemn  fasonat  decorativ,  mobilierul  fiind  mai  sărac.